gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7801, del 09-06-2016 (2016/4232)

Informació pública del Catàleg de Proteccions.
----------------------------------------------

### Dades del document

Número de DOGV
:   7801

Data del DOGV
:   09-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4232


Organisme emissor
:   Ajuntament d'Alacant

Tipus de document
:   Anunci

Informació pública del Catàleg de Proteccions. [2016/4232]  
Amb data 21 de maig de 2015, la Junta de Govern Local va acordar iniciar la redacció i tramitació d'un Catàleg de Proteccions, amb el contingut de l'article 42 de la Llei d'ordenació del territori, urbanisme i paisatge (LOTUP), i va suspendre llicències a l'empara de l'article 64.1 de la LOTUP, per a facilitar l'estudi o la reforma de l'ordenació urbanística. La suspensió es va publicar en el Diari Oficial de la Comunitat Valenciana de data 10 de juny de 2015.  
El procediment es va iniciar amb la presentació davant de l'òrgan substantiu ?la conselleria d'ordenació del territori i medi ambient- de la sol·licitud d'inici de l'avaluació ambiental i territorial estratègica, acompanyada d'un esborrany del pla o programa i un document inicial estratègic amb el contingut de l'article 50 de la LOTUP.  
El passat 25 de maig, la Direcció General del Medi Natural i d'Avaluació Ambiental, seguint el procediment de l'article 51 de la LOTUP, ha formulat el document d'abast, que determina l'amplitud, el nivell de detall i el grau d'especificació de l'estudi ambiental i territorial estratègic, identifica les administracions públiques afectades, el públic interessat i les modalitats i l'amplitud del pla de participació pública; i finalment, insta la tramitació de l'instrument d'ordenació pel procediment ordinari.  
Amb data 7 de juny, la Junta de Govern Local ha resolt obrir un període d'informació pública, durant un període de 45 dies hàbils, i posar a disposició del públic la documentació que integra la versió preliminar del Catàleg de Proteccions, incloent-hi el seu estudi ambiental i territorial estratègic i la resta de documents exigibles per la normativa sectorial; i sotmetre-la a consultes amb les administracions públiques afectades i amb les persones interessades.  
Durant aquesta fase, s'hi podran formular al·legacions i observacions, podent aportar tot tipus de documentació o mitjans de prova que s'estimen adequats en el seu suport.  
La documentació podrà examinar-se en les dependències de l'Oficina d'Informació Urbanística, situada al carrer de Cervantes, número 3, en dies hàbils i en horari d'oficina, i en la pàgina web http://www.alicante.es.  
Cal assenyalar que, d'acord amb el que estableix l'article 64 de la LOTUP, després de l'exposició al públic del Catàleg de Proteccions, la suspensió de llicències d'edificació i de demolició abasta la totalitat dels immobles catalogats, per la qual cosa només podran concedir-se llicències per a obres o actuacions compatibles amb l'antiga i la nova ordenació.  
  
Alacant, 7 de juny de 2016.- El regidor d'Urbanisme: Miguel Ángel Pavón García. El vicesecretari: Germán Pascual Ruiz-Valdepeñas.
Diari Oficial de la Generalitat Valenciana


Sumari del DOGV 7927, del 29-11-2016 (2016/8758)

Notificació de la sentència dictada en el procediment ordinari número 176/2009.
-------------------------------------------------------------------------------

### Dades del document

Número de DOGV
:   7927

Data del DOGV
:   29-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8758


Organisme emissor
:   Jutjat de Primera Instància Número 1 d'Alzira

Tipus de document
:   Edicte

Notificació de la sentència dictada en el procediment ordinari número 176/2009. [2016/8758]  
Procediment ordinari número 000176/2009  
Demandant: Luna Iberian Investments.  
Procuradora: María Jesús Ferrús Zaragoza.  
Demandat: ACCO Metalurgia, SL, Vicente Burriel García i Sonia Ortega Moreno.  
Procuradora: María Francisca Benet Muñoz.  
En el procediment a què es fa referència s'ha dictat la resolució que, literalment, és com segueix:  
  
«Dispositiva  
Estime la demanda formulada per la mercantil Luna Iberian Investments, LTD, representada en el judici per la procuradora dels tribunals María Jesús Ferrús Zaragoza, contra la mercantil ACCO Metalurgia, SL, Vicente Burriel García i contra Sonia Ortega Moreno, representada en el judici per la procuradora dels tribunals María Francisca Benet Muñoz, i, en conseqüència, condemne solidàriament la mercantil demandada i els demandats a pagar a la mercantil actora o a qui legítimament la represente la quantitat total de quaranta-tres mil sis-cents huitanta-cinc euros amb noranta-un cèntims (43.685,91 ?), més els interessos legals corresponents.  
Pel que fa a les costes processals causades, aquestes les impose al demandats.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació, que cal interposar d'acord amb el que estableix la nova redacció de l'article 455 en relació amb l'article 458 de la Llei d'enjudiciament civil.  
Aquesta és la meua sentència, que pronuncie, mane i firme.  
Publicació. La sentència anterior va ser llegida i publicada pel jutge que la subscriu, mentre celebrava audiència pública en el dia de la seua data. En done fe.»  
I com a conseqüència del parador ignorat d'ACCO Metalurgia, SL, i Vicente Burriel García, estenc aquesta cèdula perquè valga de notificació.  
  
Alzira, 4 de novembre de 2016.- La lletrada de l'Administració de justícia: Desamparados Climent Esteve.
Diari Oficial de la Generalitat Valenciana


Sumari del DOGV 7926, del 28-11-2016 (2016/9444)

CORRECCIÓ d'errades de la Resolució de 17 de novembre de 2016, de la Vicepresidència i Conselleria d'Igualtat i Polítiques Inclusives, per la qual es convoquen subvencions per al finançament de despeses extraordinàries per acolliment familiar en família educadora, per a l'exercici 2016.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7926

Data del DOGV
:   28-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9444


Data del document
:   23-11-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Correcció d'errades

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

CORRECCIÓ d'errades de la Resolució de 17 de novembre de 2016, de la Vicepresidència i Conselleria d'Igualtat i Polítiques Inclusives, per la qual es convoquen subvencions per al finançament de despeses extraordinàries per acolliment familiar en família educadora, per a l'exercici 2016. [2016/9444]  
Publicada la disposició esmentada (DOGV 7923, 23.11.2016), s'observa que per error no s'han inclòs els annexos que formen part d'aquesta. És per això que es procedeix a la seua correcció mitjançant la publicació d'aquests annexos.  
  
València, 23 de novembre de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.
Diari Oficial de la Generalitat Valenciana


Sumari del DOGV 7834, del 22-07-2016 (2016/5290)

Notificació de la sentència dictada en el procediment de modificació de mesures número 120/2015.
------------------------------------------------------------------------------------------------

### Dades del document

Número de DOGV
:   7834

Data del DOGV
:   22-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5290


Organisme emissor
:   Jutjat de Primera Instància i Instrucció Número 1 de Mislata

Tipus de document
:   Edicte

Notificació de la sentència dictada en el procediment de modificació de mesures número 120/2015. [2016/5290]  
En aquest procediment modificació de mesures número 120/2015, seguit a instàncies de Marvin Orlando Sandi Lora contra Claudia Gabriela Navarro Márquez, s'ha dictat la Sentència número 78/2016, de data 14 de maig de 2016, la qual està a disposició de les persones interessades a la secretaria civil d'aquest jutjat.  
Contra aquesta resolució es pot interposar un recurs d'apel·lació, dins dels 20 dies següents a la notificació, davant de la Audiència Provincial de València.  
I atés que la demandada, Claudia Gabriela Navarro Márquez, es troba en parador desconegut, expedisc aquest edicte a fi que li valga de notificació de forma deguda.  
  
Mislata, 23 de juny de 2016.- La lletrada de l'Administració de Justícia: Natividad Carabal Guaita.
Diari Oficial de la Generalitat Valenciana


Sumari del DOGV 7947, del 30-12-2016 (2016/10729)

Oferta d'ocupació pública per a l'exercici 2016
-----------------------------------------------

### Dades del document

Número de DOGV
:   7947

Data del DOGV
:   30-12-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/10656


Data del document
:   27-12-2016

Organisme emissor
:   Ajuntament de Torrent

Tipus de document
:   Anunci

Anàlisi jurídica

 Descriptors 

:   * Torrent
    * concurs administratiu

Oferta d'ocupació pública per a l'exercici 2016 [2016/10348]  
De conformitat amb el que estableix l'article 70.2 del text refós de la Llei de l'Estatut Bàsic de l'Empleat Públic, mitjançant aquest edicte es fa públic que, la Junta de Govern Local d'aquest ajuntament, en la sessió celebrada en data 23 de desembre de 2016, de conformitat amb les competències atribuïdes en l'article 127.1.h de la Llei 7/1985, de 2 d'abril, ha aprovat la següent:  
Els processos selectius per a les places contingudes en la present oferta d'ocupació pública hauran de convocar-se en el termini màxim de dotze mesos des de la seua aprovació.  
L'execució de l'oferta d'ocupació pública haurà de desenvolupar-se dins del marc temporal establit en el text refós de la Llei de l'Estatut Bàsic de l'Empleat Públic.  
  
Torrent, 27 de desembre de 2016.- El tinent d'alcalde i delegat de l'Àrea de Personal: José Antonio Castillejo Durán.
Diari Oficial de la Generalitat Valenciana


Sumari del DOGV 7836, del 25-07-2016 (2016/5322)

Informació pública de l'acord de dissolució de la cooperativa.
--------------------------------------------------------------

### Dades del document

Número de DOGV
:   7836

Data del DOGV
:   25-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/5322


Organisme emissor
:   Frutas Vieva, SCOOP V.

Tipus de document
:   Anunci

Informació pública de l'acord de dissolució de la cooperativa. [2016/5322]  
En l'Assemblea General celebrada el dia 20 de juny de 2016 s'acorda, per unanimitat, la dissolució de la cooperativa Frutas Vieva, Societat Cooperativa Valenciana, amb NIF B44163142, d'acord amb l'apartat g de l'article 81.1 del vigent Decret Legislatiu 2/2015, de 15 de maig, de Consell, pel qual aprova el text refós de la Llei de Cooperatives de la Comunitat Valenciana.   
  
València, 21 de juny de 2016.- El president: Vicente Murgui Niñerola.
Diari Oficial de la Generalitat Valenciana


Sumari del DOGV 7708, del 29-01-2016 (2016/504)

RESOLUCIÓ de 19 de gener de 2016, del Rectorat, per la qual es corregeix un error advertit en la Resolució de 18 de desembre de 2015, del Rectorat de la Universitat Jaume I, per la qual es convoca una oferta pública per a la selecció d'una plaça de personal investigador d'aquest organisme, amb contracte laboral temporal per obra o servei a temps complet (Projecte: Mejora de la resiliencia del cultivo mediante el aumento de la respuesta de la defensa de la planta inducida por la comunidad de ácaros de tetranychus urticae en cítricos, codi: 15I221).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7708

Data del DOGV
:   29-01-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/504


Data del document
:   19-01-2016

Organisme emissor
:   Universitat Jaume I de Castelló

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 19 de gener de 2016, del Rectorat, per la qual es corregeix un error advertit en la Resolució de 18 de desembre de 2015, del Rectorat de la Universitat Jaume I, per la qual es convoca una oferta pública per a la selecció d'una plaça de personal investigador d'aquest organisme, amb contracte laboral temporal per obra o servei a temps complet (Projecte: Mejora de la resiliencia del cultivo mediante el aumento de la respuesta de la defensa de la planta inducida por la comunidad de ácaros de tetranychus urticae en cítricos, codi: 15I221). [2016/504]  
  
Advertit un error en dita resolució, publicada en el Diari Oficial de la Comunitat Valenciana, de 18 de gener de 2016, número 7699, es procedeix a la seva correcció de la manera següent:  
  
En la pàgina 966, versió en castellà, base quarta, on diu:  
4) Jornada de treball: a temps parcial (20 hores setmanals).  
  
Ha de dir:  
4) Jornada de treball: A temps complet (37,5 hores setmanals).  
Aquesta correcció no modifica el termini de presentació de sol·licituds.  
  
Castelló de la Plana, 19 de gener de 2016.- El rector: Vicent Climent Jordà.
Diari Oficial de la Generalitat Valenciana


Sumari del DOGV 7913, del 09-11-2016 (2016/8832)

Informació pública del projecte d'ordre pel qual s'aproven les bases reguladores per a la concessió d'ajudes per l'Institut Valencià de Competitivitat Empresarial (IVACE) dirigides a l'estalvi energètic en el sector domèstic incloses en els plans Renove.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7913

Data del DOGV
:   09-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/8832


Data del document
:   04-11-2016

Organisme emissor
:   Institut Valencià de Competitivitat Empresarial

Tipus de document
:   Anunci

Descriptors 

:   * cooperació administrativa

Informació pública del projecte d'ordre pel qual s'aproven les bases reguladores per a la concessió d'ajudes per l'Institut Valencià de Competitivitat Empresarial (IVACE) dirigides a l'estalvi energètic en el sector domèstic incloses en els plans Renove. [2016/8832]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius, així com en virtut de les atribucions conferides pel Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), acorde:  
Sotmetre al tràmit d'informació pública el projecte d'ordre pel qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) dirigides a l'estalvi energètic en el sector domèstic incloses en els plans Renove.  
  
El termini per a la presentació d'al·legacions serà de 15 dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana.  
Aquest projecte normatiu podrà ser consultat en l'enllaç http://www.ivace.es, apartat Relacions amb els ciutadans, d'IVACE obert (portal de transparència), així com en l'Institut Valencià de Competitivitat Empresarial (IVACE), siti en la ciutat administrativa 9 d'Octubre, torre 2, carrer de Castán Tobeñas, 77, de València, 46957, en horari de 09.00 a 14.00 hores, de dilluns a divendres.  
Les al·legacions efectuades per les persones o entitats que es consideren interessades han de dirigir-se per escrit a aquest institut en l'adreça abans indicada.  
  
València, 4 de novembre de 2016.- La directora general de l'IVACE: Júlia Company Sanus.
Diari Oficial de la Generalitat Valenciana


Sumari del DOGV 7914, del 10-11-2016 (2016/8448)

Formalització del contracte número SU/5/16. Subministrament d'equipament microinformàtic de la Universitat Jaume I de Castelló.
-------------------------------------------------------------------------------------------------------------------------------

### Dades del document

Número de DOGV
:   7914

Data del DOGV
:   10-11-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/8448


Data del document
:   19-10-2016

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Formalització del contracte número SU/5/16. Subministrament d'equipament microinformàtic de la Universitat Jaume I de Castelló. [2016/8448]  
1. Entitat adjudicadora  
a) Organisme: Universitat Jaume I.  
b) Dependència que tramita l'expedient: Servei de Contractació i Assumptes Generals.  
c) Número d'expedient: SU/5/16.  
d) Adreça d'internet del perfil del contractant:  
http://e-ujier.uji.es/pls/www/!gri\_www.euji05708.  
  
2. Objecte del contracte  
a) Tipus: subministrament.  
b) Descripció: Equipament microinformàtic.  
c) Divisió per lots i nombre de lots/nombre d'unitats: lot únic.  
  
  
d) CPV: 30200000-1.  
e) Mitjà de publicació de l'anunci de licitació: electrònic.  
f) Data de publicació de l'anunci de licitació: DOCV 21.06.2016.  
  
3. Tramitació i procediment  
a) Tramitació: ordinària.  
b) Procediment: obert.  
  
4. Pressupost base de licitació  
Lot únic: Import sense IVA: 180.165,29 euros. Import total: 218.000,00 euros.  
  
5. Formalització del contracte  
a) Data d'adjudicació: 8 de setembre de 2016.  
b) Data de formalització del contracte: 15 de setembre de 2016.  
c) Contractista: 720 TEC, SL.  
d) Import o cànon d'adjudicació:  
Lot únic: import sense IVA: 169.677,89 euros; import total: 205.310,25 euros.  
e) Avantatges de l'oferta adjudicatària.  
Lot únic: és l'oferta que obté la màxima puntuació en aplicació dels criteris de valoració establerts en el plec de clàusules administratives particulars.  
  
6. Altres informacions  
-  
  
Castelló de la Plana, 19 d'octubre de 2016.- El rector, p. d. f. (R 16.06.2014), el gerent: Andrés Marzal Varó.
Diari Oficial de la Generalitat Valenciana


Sumari del DOGV 7777, del 09-05-2016 (2016/2748)

Desistiment de la licitació número CNMY16/18-18/16. Servei de neteja del Centre de Recepció i Acollida de Menors les Palmeres d'Alboraia (València) i del Centre d'Acollida de Menors la Safor de Gandia (València), dependents de la Direcció General de Serveis Socials i Persones en Situació de Dependència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7777

Data del DOGV
:   09-05-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/2748


Data del document
:   19-04-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * contracte de serveis

Desistiment de la licitació número CNMY16/18-18/16. Servei de neteja del Centre de Recepció i Acollida de Menors les Palmeres d'Alboraia (València) i del Centre d'Acollida de Menors la Safor de Gandia (València), dependents de la Direcció General de Serveis Socials i Persones en Situació de Dependència. [2016/2748]  
Resultant que l'anunci de licitació va ser publicat en el Diari Oficial de la Comunitat Valenciana número 7746, de 22 de març de 2016.  
  
D'acord amb l'article 155 del Text Refós de la Llei de Contractes del Sector Públic, aprovat pel Reial Decret 3/2011, de 14 de novembre, que disposa que el desistiment del procediment haurà d'acordar-se per l'òrgan de contractació abans de l'adjudicació, i pel fet que s'ha detectat un error en el plec de prescripcions tècniques que regeix la dita contractació consistent en el fet que no és correcta l'antiguitat d'una de les netejadores, es resol el desistiment del procediment de licitació del contracte del servei de neteja del Centre de Recepció i Acollida de Menors les Palmeres d'Alboraia (València) i del Centre d'Acollida de Menors la Safor de Gandia (València), dependents de la Direcció General de Serveis Socials i Persones en Situació de Dependència, sense perjudici de la iniciació d'un nou procediment de licitació.  
  
  
València, 19 d'abril de 2016.- La consellera, p. d. (DOCV 7736, 08.03.2016), el sotssecretari: Francesc Gamero Lluna.
Diari Oficial de la Generalitat Valenciana


Sumari del DOGV 7886, del 03-10-2016 (2016/7471)

RESOLUCIÓ de 23 de setembre de 2016, de la Universitat Miguel Hernández d'Elx, per la qual nomena Sergio Valero Verdú professor titular d'universitat.
------------------------------------------------------------------------------------------------------------------------------------------------------

### Dades del document

Número de DOGV
:   7886

Data del DOGV
:   03-10-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/7471


Data del document
:   23-09-2016

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 23 de setembre de 2016, de la Universitat Miguel Hernández d'Elx, per la qual nomena Sergio Valero Verdú professor titular d'universitat. [2016/7471]  
De conformitat amb la proposta elevada per la comissió nomenada per a jutjar el concurs per a la provisió d'una plaça de professor titular d'universitat convocada per resolució de 26 de maig de 2016 (BOE 03.06.2016), i presentada per l'interessat la documentació a què fa referència el punt huité de la convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, modificada per la Llei 4/2007, de 12 d'abril, i la resta de disposicions concordants, ha resolt nomenar Sergio Valero Verdú, amb document nacional d'identitat número 53185965T, professor titular d'universitat de la Universitat Miguel Hernández d'Elx, de l'àrea de coneixement d'Enginyeria Elèctrica.  
  
Contra aquesta resolució, que posa fi a la via administrativa, es pot interposar, sense perjudici del recurs extraordinari de revisió, i sense necessitat de comunicació prèvia a aquest Rectorat, recurs contenciós administratiu davant el Tribunal Superior de Justícia de la Comunitat Valenciana, Sala Contenciosa Administrativa, en el termini de dos mesos comptats des de l'endemà de la publicació d'aquesta resolució.  
  
Tanmateix, i a elecció de l'interessat, es podrà interposar contra aquesta resolució recurs de reposició davant aquesta Administració, i en aquest cas no pertocarà interposar el recurs contenciós administratiu anteriorment citat, mentre no recaiga resolució expressa o presumpta del recurs de reposició.  
  
Elx, 23 de setembre de 2016.- El rector: Jesús Tadeo Pastor Ciurana.